রিয়াজ
রিয়াজ তাঁর সুঅভিনয়ের জন্য দীর্ঘ অভিনয় জীবনে পেয়েছেন অসংখ্য সম্মাননা। এর মধ্যে উল্লেখযোগ্য হলো; বাংলাদেশ সরকার প্রদত্ত একমাত্র রাষ্ট্রীয় সম্মাননা জাতীয় চলচ্চিত্র পুরস্কার। সেরা চলচ্চিত্র অভিনেতা হিসেবে তিনি তিনবার এই পুরস্কার লাভ করেন। এবং মেরিল-প্রথম আলো পূরস্কার-এ দুইবার সমালোচকদের রায়ে সহ সর্বমোট সাত'বার সেরা চলচ্চিত্র অভিনেতা হিসেবে নির্বাচিত হয়েছেন।
৩০তম জাতীয় চলচ্চিত্র পুরস্কার (বাংলাদেশ)
৩০তম জাতীয় চলচ্চিত্র পুরস্কার তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩০তম আয়োজন; যা ২০০৮ সালের ২৩ অক্টোবর তারিখে বাংলাদেশ-চীন মৈত্রী সম্মেলন কেন্দ্রে দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে। ২০০৮ সালের ১ সেপ্টেম্বর তারিখে তথ্য মন্ত্রণালয়ের এক প্রজ্ঞাপনের মাধ্যমে জাতীয় চলচ্চিত্র পুরস্কার ২০০৫ ঘোষণা করা হয়। এ বছর মোট ১৩ শাখায় পুরস্কার প্রদান করা হয়; যার মধ্যে সুচন্দা পরিচালিত হাজার বছর ধরে শ্রেষ্ঠ চলচ্চিত্র সহ ৬টি শাখায় পুরস্কার লাভ করে। ২৩ অক্টোবর বাংলাদেশ চীন মৈত্রী সম্মেলন কেন্দ্রে অনুষ্ঠিত এ অনুষ্ঠানে প্রধান অথিতি হিসাবে পুরস্কার বিতরণ করেন তত্বাবধায় সরকারের প্রধান উপদেষ্টা ফকরুদ্দিন আহমেদ।